ไม่แน่ใจใช่ว่ารึเปล่าและสาเหตุคืออะไรค่ะ มันเป็นสะเก็ดเหมือนแผลไหม้ค่ะ แกะมันจนเละ อาการไม่แสบหรือคันเลยค่ะ เวลากดก็ไม่เจ็บหรือแสบ แผลอันนี้มีที่บริเวณแผ่นหลัง หลังคอ และตรงหน้าผากค่ะ ส่วนแผล(ตอนที่แกะ)ที่แห้งจะเป็นเกล็ดเดียวกัน แข็งๆ ไม่มีขุย สีดำออกแดงนิดๆ ขนาดแผลใหญ่พอสมควรค่ะ สามารถไปซื้อยาที่ร้านขายมาใช้เองได้รึเปล่าคะ
สวัสดีครับ แผลที่เป็นสะเก็ดแห้ง อาจมีจุดเริ่มต้นจากผื่นบางอย่างที่กำเริบ และเมื่อผิวหนังแตกออก น้ำเหลืองหรือเลือดภายในก็ออกมาแห้งกรัง และตกสะเก็ดแห้งๆได้ครับอย่างไรก็ดี ไม่ควรไปแกะแผลเองครับ เพราะจะทำให้เสี่ยงกับการติดเชื้อ อักเสบ และทำให้หายช้าครับหากมีแผลที่มีลักษณะใหญ่ และ กระจายตัวมากแบบนี้ อาจจะเป็นสัญญาณของโรคทางภูมิคุ้มกัน ที่ทำให้ผิวหนังอักเสบพร้อมๆกัน หรือเป็น โรคผื่นแพ้เรื้อรัง ได้ครับ จึงควรพบแพทย์ผู้เชี่ยวชาญด้านผิวหนังตรวจวินิจฉัยจะดีครับ เพราะแพทย์อาจจะต้องทำการตรวจเลือด หรือ ตรวจดูลักษณะแผลเพิ่มเติม จะดีกว่าครับ